इस बिच्च नीलिमा भुल्ली गै गेदी ही। वीरेशवर दे औंदे गै गल्ला च तेजी औंदी गेई ही ते ध्यान कुसा दूए पास्सै नेहा जाई सकेआ। वीरेशवर दे सिरा पर हत्थ फेरदे होई नीलिमा नै मिगी बटन दा शारा कीता ते मैं कमरे चा बाह्‌र जाइयै औंदे बैह्‌रे गी काफी बगैरा दा आर्डर दित्ता। कमरे च आया तां वातावरण बदले दा हा। वीरेशवर ठीक ते शांत चित्त, बक्खरी कुर्सी च बैठे दा हा ते नीलिमा उसी तमारा दे बारे च पुच्छा दी ही।